И. И. Мечников исемендәге Төньяк-Көнбатыш дәүләт медицина университеты

И. И. Мечников исемендәге Төньяк-Көнбатыш дәүләт медицина университеты () — 2011 елда И. И. Мечников исемендәге Санкт-Петербург дәүләт медицина академиясен Санкт-Петербург медицина дипломнан соң белем бирү академиясе белән берләштерүгә бәйле рәвештә оештырылган Санкт-Петербургтагы югары уку йорты. 

 Тарихы 
И.И. Мечников исемендәге Төньяк-Көнбатыш дәүләт медицина университеты 2011 елның 12 октябрендә Россиянең иң борынгы ике медицина учреждениесе – Санкт-Петербургның дипломнан соң белем бирү медицина академиясе һәм И. И. Мечников исемендәге Санкт-Петербург дәүләт медицина академиясе кушылу нәтиҗәсендә барлыкка килгән.

И.И. Мечников исемендәге югары уку йортын гамәлгә куючы булып Россия Федерациясе Сәламәтлек саклау министрлыгы тора.

Ике югары уку йортын берләштерү Сәламәтлек саклау һәм социаль үсеш министрлыгының 2011 елның 23 июнендәге 609 номерлы боерыгы нигезендә барлыкка килгән.

2011 елның 6 июлендә узган уртак ректорлар Советында Төньяк-Көнбатыш дәүләт медицина университеты җитәкчесе итеп элеккеге СПбМАПО ректоры вазыйфаларын башкаручы, м.ф.д. профессор Отари Гивиевич Хурцилава (1950 елгы) билгеләнә.

Бүген университетта 4200ләп студент белем ала. Россия гражданнарыннан тыш университетта чит илләрдән 500дән артык студент кукый.

Моннан тыш, университетта 670 артык табиб-интернат һәм якынча 1500 клиник ординаторлар белем ала. Диссертацион тикшеренүләрне 460 аспирант, докторант һәм гыйльми дәрәҗәләргә дәгъва кылучылар башкара. Шулай ук ел саен якынча 32000 табиб һөнәри квалификацияләрен күтәрә.

И.И. Мечников исемендәге Төньяк-Көнбатыш дәүләт медицина университетында дәвалау-диагностик эше үз клиник базаларында, 25 дәвалау профиле буенча, 1645 койкада башкарыла. Ел саен университетның клиник бүлекчәләре стационарда 40000 тирәсе пациентка һәм якынча 30000 пациентка югары квалификацияле медицина ярдәме күрсәтә.

Яңа вуз хезмәткәрләренең гомуми саны, Сәламәтлек саклау һәм социаль үсеш министрлыгы боерыгы нигезендә, 6853 берәмлектән артмаска тиеш. Яңа вузда билгеләп үтелгәнчә, «СПбМАПО һәм СПбГМАның кайбер кафедралары бер-берсен кабатлыйлар, бу мәсьәлә хәзер, максималь авыртусыз һәм нәтиҗәле карар кабул итү өчен, эксперт медицина берләшмәсе белән бергә, коллегиаль рәвештә хәл ителә.»

 Искәрмәләр 

 Чыганаклар 
 Университетның рәсми  сайты. 

Төркем:Санкт-Петербург университетлары
Төркем:Әлифба буенча университетлар